
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Απριλίου 2018 


ΤΕΥΧΟΣ ΤΡΙΤΟ 


Αρ 


. Φύλλου 428 


ΥΠΟΥΡΓΕΙΟ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Αριθμ. 28343 οικ. 

Προκήρυξη εξετάσεων υποψηφίων δικηγόρων 
Α' εξεταστικής περιόδου 2018. 

Ο ΓΕΝΙΚΟΣ ΓΡΑΜΜΑΤΕΑΣ 

ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1 .Τις διατάξεις των άρθρων: α) 2 και 3 του ν. 2690/1999: 
«Κώδικας Διοικητικής Διαδικασίας και άλλες διατάξεις» 
(Α'45) όπως ισχύουν, β) 18 έως 22 του ν. 4194/2013: «Κώ¬ 
δικας Δικηγόρων» (Α' 208). 

2. Τη με αριθμ. 67001/15.9.2015 κοινή απόφαση των 
Υπουργών Δικαιοσύνης, Διαφάνειας και Ανθρωπίνων 
Δικαιωμάτων και Οικονομικών «Καθορισμός παράβολου 
διαγωνισμού υποψηφίων δικηγόρων» (Β' 2016) όπως 
ισχύει. 

3. Τη με αριθμ. 72923/29.10.2014 απόφαση του Υπουρ¬ 
γού Δικαιοσύνης, Διαφάνειας και Ανθρωπίνων Δικαιω¬ 
μάτων: «Μεταβίβαση αρμοδιοτήτων του Υπουργού Δι¬ 
καιοσύνης, Δ.Α.Δ. στο Γενικό Γραμματέα του Υπουργείου, 
στο Γενικό Γραμματέα Αντεγκληματικής Πολιτικής, στο 
Γενικό Γραμματέα Διαφάνειας και Ανθρωπίνων Δικαι¬ 
ωμάτων, στους Προϊσταμένους Γενικών Διευθύνσεων, 
Διευθύνσεων και Τμημάτων της Κεντρικής Υπηρεσίας 
του Υπουργείου Δικαιοσύνης, Δ.Α.Δ. και στους Προϊστα¬ 
μένους των περιφερειακών υπηρεσιών αυτού» (Β' 2895). 

4. Τη με αριθμ. 67514οικ./14.9.2015 απόφαση του 
Υπουργού Δικαιοσύνης, Διαφάνειας και Ανθρωπίνων 
Δικαιωμάτων: «Τρόπος διενέργειας διαγωνισμού υπο¬ 
ψήφιων δικηγόρων» (Β' 2014), όπως ισχύει και 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Προκηρύσσουμε εξετάσεις υποψηφίων δικηγόρων Α' 
εξεταστικής περιόδου 2018 για όλους τους Δικηγορι¬ 
κούς Συλλόγους, οι οποίες θα διενεργηθούν στις έδρες 
των Εφετείων της Χώρας, Παρασκευή 1.6.2018, Σάββατο 
2.6.2018 και Κυριακή 3.6.2018. Οι εξετάσεις είναι γραπτές 
και διεξάγονται κατά την ίδια ημέρα και ώρα σε όλα τα 


Εφετεία, σε χώρο που υποδεικνύει η αρμόδια Οργανω¬ 
τική Επιτροπή κάθε Εφετείου. 

Δικαίωμα συμμετοχής στις εξετάσεις έχουν Έλληνες 
πολίτες ή πολίτες κράτους-μέλους της Ευρωπαϊκής 
Ένωσης ή άλλου κράτους του Ευρωπαϊκού Οικονομι¬ 
κού Χώρου, κάτοχοι πτυχίου νομικού τμήματος νομικής 
σχολής Ανώτατου Εκπαιδευτικού Ιδρύματος των ανωτέ¬ 
ρω κρατών ή πτυχίου άλλης Χώρας, εφόσον αυτό έχει 
αναγνωριστεί ως ισότιμο και αντίστοιχο σύμφωνα με τις 
νόμιμες διαδικασίες. Έλληνας το γένος μπορεί να διορι¬ 
στεί δικηγόρος μετά από άδεια του Υπουργού Δικαιοσύ¬ 
νης, Δ.Α.Δ., ύστερα από γνώμη του οικείου δικηγορικού 
συλλόγου. Όλοι οι ανωτέρω πρέπει, μέχρι την τελευταία 
ημερομηνία διεξαγωγής των εξετάσεων, να έχουν συ¬ 
μπληρώσει άσκηση δεκαοκτώ (18) μηνών. 

Όσοι επιθυμούν τη συμμετοχή τους στις εξετάσεις, 
οφείλουν μέχρι τις 24.5.2018 να καταθέσουν τα δικαιολο- 
γητικά τους στο Γραμματέα της Οργανωτικής Επιτροπής 
κάθε Εφετείου, συνυποβάλλοντας σχετική αίτηση-υπεύ- 
θυνη δήλωση περί μη υπαγωγής τους στα κωλύματα και 
ασυμβίβαστα των άρθρων 6 και 7 του Κώδικα Δικηγό¬ 
ρων. Στην ως άνω αίτηση-υπεύθυνη δήλωση επισυνά¬ 
πτονται επίσης: 

α) πιστοποιητικό άσκησης, 

β) πανεπιστημιακό πτυχίο ή ανάλογο πιστοποιητικό 
του πανεπιστημίου, 

γ) φωτοαντίγραφο αστυνομικής ταυτότητας ή διαβα¬ 
τηρίου και, 

δ) παράβολο ποσού ύψους εξήντα πέντε (65) ευρώ 
ή τριάντα (30) ευρώ, εφόσον ο υποψήφιος συμμετείχε 
σε προηγούμενη εξέταση και απερρίφθη, ποσά που θα 
πιστωθούν στον ΚΑΕ 3741 «Παράβολο από κάθε αιτία». 
Στο διπλότυπο θα αναγράφεται το ονοματεπώνυμο του 
υποψηφίου και η αιτιολογία «Συμμετοχή στις εξετάσεις 
υποψήφιων δικηγόρων Α' περιόδου 2018». Υπάρχει 
δυνατότητα καταβολής των ως άνω ποσών και με ηλε¬ 
κτρονικό παράβολο (κωδικός 7793 για τα 65 ευρώ και 
8714 για τα 30 ευρώ). 

Τα θέματα είναι κοινά για τους υποψήφιους όλης της 
Χώρας και διατυπώνονται από την Κεντρική Επιτροπή 
Εξετάσεων που συνεδριάζει στην Κεντρική Υπηρεσία του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ'428/20.04.2018 


Οι υποψήφιοι εξετάζονται γραπτώς σε: α) Αστικό Δί¬ 
καιο και Πολιτική Δικονομία, β) Ποινικό Δίκαιο και Ποι¬ 
νική Δικονομία, γ) Εμπορικό Δίκαιο, δ) Δημόσιο Δίκαιο, 
Διοικητική Διαδικασία και Διοικητική Δικονομία και ε) 
Κώδικα Δικηγόρων και Κώδικα Δεοντολογίας. 

Το πρόγραμμα των εξετάσεων καθορίζεται ως εξής: 

- Παρασκευή 1.6.2018 και ώρα 17.00 - 19.00: Ποινικό 
Δίκαιο και Ποινική Δικονομία 

- Σάββατο 2.6.2018 και ώρες: 

ί) 10.00 - 12.00: Αστικό Δίκαιο και Πολιτική Δικονομία 

ϋ) 15.00 -17.00: Εμπορικό Δίκαιο 


- Κυριακή 3.6.2018 και ώρες: 

ί) 10.00 -12.00: Δημόσιο Δίκαιο, Διοικητική Διαδικασία 
και Διοικητική Δικονομία 

ϋ) 15.00- 17.00: Κώδικας Δικηγόρων και Κώδικας Δε¬ 
οντολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2018 
Ο Γενικός Γραμματέας 
ΔΗΜΗΤΡΙΟΣ ΠΑΠΑΣΠΥΡΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)Γη35ί6ΐ·.θ1(4>6ί.αΓ 











